kardosdrur/scandi-wiki huggingface dataset:
Niger (flertydig)

Niger kan henvise til flere artikler:
 Niger er et land i Vestafrika
 Niger er Afrikas tredjelængste flod, der løber i Vestafrika; den løber 4.000 kilometer igennem eller på grænsen af landene Guinea, Mali, Niger, Benin og Nigeria.
 Niger (delstat) er en delstat i Nigeria
The Ivytree

The Ivytree er et enmandsprojekt af Glenn Donaldson der er kendt fra Jewelled Antler-kollektivet fra San Francisco Bay-området.

I medfør af The Ivytree komponerer Donaldson sværtkategoriserbar drone folk med psykedeliske træk der kan placeres i New Weird America-traditionen i klar slægtskab til forskellige freak folk acts.

Donaldson har som The Ivytree udgivet to albums i fuld længde: The Sun Is The Lamp i 2003 og Winged Leaves i 2004.

Diskografi

Albums 
 Winged Leaves (2004)
 The Sun Is The Lamp (2003)

Links 
 Jewelled Antler Library
 Jewelled Antler at 3 acrefloor label website 
 Fakejazz interview
 Stamtræ for Jewelled Antler-projekter 
 article & discography 
 Feature i SF Weekly 
 Perfect Sound Forever feature

Henvisninger 

<references>

Noter 

Musikgrupper fra USA
Jewelled Antler
I Should Be So Lucky

"I Should Be So Lucky" er en sang af den australske sangerinde Kylie Minogue. Sangen blev skrevet av Stock Aitken Waterman og blev den anden single fra Minogues debutalbum Kylie (1988).

Indspilning 
Minogue rejste til London for at arbejde med Stock, Aitken og Waterman, en gruppe af succesfulde britiske sangskrivere og producenter. De vidste lidt om Minogue og havde glemt, at hun ankommer. De skrev "I Should Be So Lucky" i fyrre minutter, mens hun ventede udenfor lydstudie. Mike Stock skrev teksterne til sangen fra hvad han havde lært om Minogue før hendes ankomst. Minogue indspillet sangen på mindre end en time. Efter hun færdig med indspilningen vendte hun hjem til Australien for at fortsætte arbejdet i sæbeoperaen Neighbours.

Udgivelse 
Sangen blev udgivet i december 1987 og var en kommerciel succes. Den nåede førstepladsen i både Storbritannien og Australien. Sangen blev certificeret platina af Australian Recording Industry Association. I New Zealand nåede sangen nummer tre på RIANZ den 27. marts 1988 og brugte tolv uger på hitlisterne. "I Should Be So Lucky" blev udgivet den 1. januar 1988 i Storbritannien og nåede nummer 90 på UK Singles Chart. Sangen brugte sytte uger på hitlisterne og blev certificeret guld.

Singlen nåede nummer 28 på Billboard Hot 100 og nummer 61 i Canada. Sangen nåede toppen af hitlisterne i Tyskland, Irland, Schweiz, Østrig, Frankrig og Norge, såvel som i Belgien, Nederlandene og Sverige. Den nåede førstepladsen i Finland, Israel og Hong Kong.

Formater og sporliste 
7" single
 "I Should Be So Lucky" – 3:24
 "I Should Be So Lucky" (Instrumental) – 3:24

12" single
 "I Should Be So Lucky" (Extended Version) – 6:08
 "I Should Be So Lucky" (Instrumental) – 3:24

12" (The Bicentennial Mix) single
 "I Should Be So Lucky" (Bicentennial Mix) – 6:12
 "I Should Be So Lucky" (Instrumental) – 3:24

Nordamerikansk 12" single
 "I Should Be So Lucky" (Original Mix) – 6:00
 "I Should Be So Lucky" (Dance Remix) – 6:10
 "I Should Be So Lucky" (Instrumental) – 3:24

Hitlister

Certificering

Referencer

Eksterne henvisninger 
 I Should Be So Lucky på Allmusic

Kylie Minogue-sange
Singler fra 1987
Singler fra 1988
Aage Laumark-Møller

Aage Laumark-Møller (født 10. januar 1929 på gården Østerbjerge, Vilsbæk, Holbøl, død 9. juni 2010 i Odder) var en dansk skolemand.

Han var søn af gårdejer Lago Møller (navneændring 1945 fra Lago Møller Mikkelsen), som var født 31. maj 1900 i Borbjerg og blev gift 12. februar 1928 i Holstebro med Marie Dagmar Jespersen Lavmark, født 27. marts 1902 i Hanbjerg, datter af gårdejer Karl Jespersen og Hustru Jensine Hansen. Han voksede op i Sønderjylland tæt på den dansk-tyske grænse.

Kort før befrielsen blev han mishandlet af Gestapo, som en sen aften var på jagt efter en modstandsmand, som ifølge tyskernes efterretninger havde gemt sig på Østerbjerge. Overfaldet fik følger for hans helbred resten af livet. Efter studentereksamen begyndte Aage Laumark-Møller at læse religionshistorie på Københavns Universitet og fik på grund af sin status som offer for nazismen værelse på 4. Maj Kollegiet på Frederiksberg.. Efter fire år måtte han opgive af helbredsgrunde og læste i stedet til lærer. Efter et par kortere vikariater blev han lærer på Vrå Højskole, og derved indledte han en livslang karriere i højskolemiljøet.

I 1965 flyttede han med sin kone Ragnhild Laumark-Møller, der nu også var højskolelærer, til Odder Højskole. Her blev de i 13 år og faldt godt til i byen. Aage Laumark var ved siden af sit arbejde på højskolen engageret i forskellige protestgrupper, først modstanden mod EF før 1972 – og derefter 1973-77 i Kampagnen mod Atomvåben, som fik konkret forankring i Odderegnens Energigruppe.

I 1978 flyttede Laumark-Møller med kone og de to halvvoksne døtre til Støvring Højskole, hvor han blev forstander. Det lykkedes med en stor indsats at få elevtallet op på den nedslidte skole, men midt i 1980'erne gik det dårligt igen for højskolerne; også i Støvring. Hans tid som forstander sluttede med sygdom og førtidspension.

Aage Laumark-Møller var en aktiv foredragsholder, der drog land og rige rundt og holdt foredrag blandt andet om vikinger, danske kirker, Egypten og pyramiderne og om Kina. Meget af det udsprang af et aktivt rejseliv.

Efter at være flyttet tilbage til Odder i 1997 blev Aage Laumark-Møller efter nogle få år syg, og sine sidste år tilbragte han på plejehjem. 12. juni 2010 blev han begravet fra Odder Valgmenighedskirke.

Forfatterskab 
 Energiplanlægning, et perspektiv i regionplandebatten: Synspunkter, vurderinger, kommentarer: Et indlæg, Århus Amtskommune 1978.
 Støvring Højskole – Himmerlands folkehøjskole 1885-1985: Jubilæumsskrift, 1985.
 "Skoletid", i: Historisk årbog for Bov og Holbøl sogne (2004).

Kilder 
 Nekrolog i Århus Stiftstidende, 22. juni 2010.
 Dødsannonce på Afdøde.dk

Ofre for nazismen fra Danmark
Danskere i 1900-tallet
Skolefolk fra Danmark
Personer fra Sønderjylland (i Danmark)
Politisk involverede personer fra Danmark
Pacifister fra Danmark
International Art Festival

International Art Festival er en årlig tilbagevendende kunstfestival med fokus på dansk og international kunst. På udstillingen udstiller primært kunstnere fra Nordeuropa. Begivenheden afholdes i Kerteminde på Fyn og har haft stor succes siden sin start i 2011.

Den censurerede udstilling 
Den censurerede del af festivalen består af ca. 40 kunstnere, som er udvalgt af arrangørerne. Vinderen af 2011 blev Anne Storåsli fra Norge.

De inviterede kunstnere 
På festivalen vil der være specielt inviterede kunstnere, som vil udstille og fortælle om deres værker. I 2012 vil de specielt inviterede kunstnere være Nadia Plesner fra Holland og Jens Galschiøt fra Danmark.

Referencer 
 International Art Festival 

Kunst fra Danmark
Festivaler i Danmark
Kultur i Kerteminde
Mathilde

Mathilde, Matilde eller Mathilda er et pigenavn af tysk herkomst. Navnet er sammensat af oldhøjtysk maht (magt, kraft, styrke) og hiltia (kamp).

I Danmark er formen "Mathilde" mest udbredt med 10968 bærere (1.1.2012), mens de andre former er langt mindre almindelige (Matilde 2593, Mathilda 149 og Matilda 116)

Kendte personer med navnet 
 Mathilde, dansk sanger og musiker.
 Matilde Bajer, dansk kvindesagsforkæmper.
 Matilde Camus, spansk digter.
 Mathilde Fibiger, dansk forfatter og kvindesagsforkæmper.
 Mathilde Arcel Fock, dansk børneskuespiller.
 Mathilde Malling Hauschultz, dansk politiker og overretssagfører.
 Mathilde Nielsen, dansk skuespiller.
 Mathilde Norholt, dansk skuespiller.

Navnet anvendt i fiktion 
 Matilda er titlen på en amerikansk film fra 1996 af Danny DeVito baseret på Roald Dahls bog af samme navn.
 Matilde di Shabran er en italiensk opera fra 1821 af Gioachino Rossini.

Andre anvendelser 
 Mathildeprisen er navnet på en pris opkaldt efter Mathilde Fibiger.
 Mathildeordenen er en dansk orden indstiftet af dronning Caroline Mathilde.
 Mathilda var navnet på en britisk kampvognstype brugt under 2. verdenskrig.
 Matilde er navnet på en klassisk kakaomælk produceret af Arla Foods på Esbjerg Mejeri.

Kilde 

Pigenavne
Scots Grey

Scots Grey er en gammel truet hønserace, der stammer fra Skotland. Den stammer helt tilbage fra 16. århundrede. Oprindeligt blev den kaldt Scotch Grey. Den fik tilnavnet grey (grå) pga. dens stribede fjerdragt. Den minder meget om den stribede Plymouth Rock og den stribede maran, men dens mønster er mindre tydeligt. Man regner med, at racerne Dorking og Malayer blev brugt til at fremavle racen.

Hanen vejer 4-5 kilo kg og hønen vejer 3,2-4 kg. De lægger hvide til cremefarvede æg. Racen findes også i dværgform. De har hvid hud og røde ørelapper. Hønen er mørkere i farven end hanen.
Racen klarer sig bedst som fritgående, og de holdes både for æg- og kødproduktion. Hønerne ruger generelt ikke.

Referencer 
 Engelsk side om racen
 Scots Grey på listen over truede hønseracer i Storbritannien 
 Britisk side om racen 
 Sjældne racer i Storbritannien 
 ” Jeremy Hobson og Celia Lewis: Alt om høns – Alt hvad du har brug for at vide om at holde høns”, 2007. 

Hønseracer
Kogi

Kogi er en delstat i den centrale del af Nigeria, omkring stedet hvor Benuefloden løber ud i Niger. Den blev oprettet i 1991 af områder som tidligere hørte under delstaterne Benue og Kwara.

Geografi 
Delstaten består af lavland langs floderne og i sydøst, og et højere plateaulandskab mod nordøst og vest. 
Kogi grænser mod nord til Federal Capital Territory, mod nordvest til delstaten Niger, mod nordøst til delstaten Nassarawa, mod sydvest til delstaterne Ondo og Edo, mod sydøst til delstaterne Anambra og Enugu, mod vest til delstaterne Ekiti og Kwara og mod øst til delstaten Benue.

Landbrug er hovederhverv, med avl af yams, maniok, ris, sorghum, bønner, majs og bomuld. Nigerias største jernmalmsleje ligger nord for hovedstaden Lokoja. Udover jern udvindes kul og marmor. Delstatens industri omfatter bl.a. jern- og stålindustri samt levnedsmiddelindustri.

Inddeling 
Kogi er inddelt i 21 Local Government Areas med navnene: Adavi, Ajaokuta, Anpka, Bassa, Dekina, Ibaji, Idah, Igalamela-Odolu, Ijumu, Kabba-Bunu, Kogi, Lokoja, Mopa-Muro, Ofu, Ogori-Magongo, Okehi, Okene, Olamaboro, Omala, Yagba East og Yagba West.

Eksterne kilder og henvisninger 

 Om Kogi på Store norske leksikon

Nigerias delstater
Appenzeller Skæghøns

Appenzeller Skæghøns  er en sjælden hønserace, der stammer fra Schweiz. Den blev fremavlet i 1860 af hønseracerne Polveraras og Italienere.
Hanen vejer 2-2,3 kg og hønen vejer 1,6-1,8 kg. De lægger årligt 155 hvide æg à 55 gram. Racen anerkendes kun i sort. Racen findes også i dværgform.

Farvevariationer 
 Sort
 Blå randtegnet (ikke anerkendt)
 Guldhalset (ikke anerkendt)

Referencer 
 Liljensøe, Jørgen. ”Den store hønsebog”, 2007. 
 Lidt om racen på engelsk 
 Tysk pdf om racen 

Hønseracer
Welbar

Welbar er en meget sjælden hønserace, der stammer fra Storbritannien. Racen blev fremavlet i 1942 af hønseracerne Welsumer og Plymouth Rock.

Racen kan allerede fra klækningen adskilles i hane- og hønekyllinger pga. forskellige farver. Racen fandtes også i dværgform, og man forsøger at genskabe den.

Farvevariationer 
 Guld
 Sølv (uddød, men genskabelse forsøges)

Referencer 
 Welbarsiden på engelsk 
 Welbar på siden over sjældne racer i Storbritannien 
 Welbar blandt hønseracer der kan skelnes i køn fra klækningen af

Hønseracer
Sicilianer (hønserace)

Sicilianer er en hønserace, der stammer fra Sicilien. Racen blev adskilt fra den oprindelige sicilianske høne, Siciliana, og betegnes nu som en selvstændig race, undtagen på Sicilien. Racens særprægede skålformede kam har givet racen sit engelske navn (Buttercup). 
Hanen vejer 2,95 kg og hønen vejer 2,5 kg. De lægger hvide til brune æg à 45 gram. Racen findes ikke i dværgform.

Farvevariationer 
 Hvid
 Guld sortspættet
 Sølv laksefarvet

Referencer 
 Engelsk side om racen 
 Italiensk side med afsnit om racen 
 Engelsk side med mange billeder af racen

Hønseracer
Elisabeth Wedell-Wedellsborg

Karine Lucie Elisabeth baronesse Wedell-Wedellsborg, (født Scavenius 2. oktober 1840 på Gjorslev, død 25. april 1920 i København) var en dansk adelsdame og forfatter.

Hun var datter af Peder Brønnum Scavenius og søster til Jacob Scavenius. Hun blev gift 28. august 1861 i Holtug Kirke med ritmester Hans Rudolf baron Wedell-Wedellsborg (12. december 1825 i Odense – 10. april 1871 på Vallø Slot), søn af baron Joachim Wedell-Wedellsborg.

Under pseudonymet "Johan Sandel" debuterede hun med En Folkekamp, Digte (1871) og udgav dernæst Mindre Digte (1872), Om Gammelkatholikkerne. Iagttagelser paa Kongressen i Køln Sept. 1872 (1873), Rennulf Dvalinbanes Saga, dramatisk fremstillet (1873), Digte (1874), Svipdagskvadet (1874), Nye Digte (1876), Kongesøgerne, Drama i 3 Akter, med et Billede (1877), Saga om Gretter den stærkes Tvekamp, dramatisk fremstillet (1878) og Fortællinger fra Krigen 1848-50. 2. Opl. med Titelbillede (1883). Under sit eget navn har hun udgivet Den guddommelige Symbolisme i Skæbnebogen (1896).

Kilder 
 Nicolai Bøgh, "Elisabeth Wedell-Wedellsborg", i: C.F. Bricka (red.), Dansk Biografisk Lexikon, København: Gyldendal 1887-1905.
 Litteraturpriser.dk

Eksterne henvisninger 
 
 Elisabeth Wedell-Wedellsborg på Dansk Forfatterleksikon

Personer i Dansk Biografisk Leksikon
Baronesser fra Danmark
Digtere fra Danmark
Dramatikere fra Danmark
Slægten Scavenius
Elisabeth
Danskere i 1800-tallet
Danskere i 1900-tallet
Dansksprogede forfattere fra Danmark
Slagtekyllinger

Slagtekyllinger eller broilers er kyllinger, der fremavles til kødproduktion. Begrebet broilers er engelsk og er afledt fra «to broil», at stege.

De fleste racer, der bruges til slagtekyllingeproduktion, er hybrider, som er baseret på nogle specielt udviklede hønseracer, der krydses. Ved at benytte hybrider i slagtekyllingeproduktion opnås forbedrede produktionsresultater. Blandt de hønseracer, der benyttes til krydsavl af slagtekyllinger, er Ross 308, Isa og Redbro.

Kraftfoderet kyllingerne får, gør at de kan nå en vægt på ca. 2 kg i løbet af bare 8 uger. I løbet af 1950’erne satsede fødevareindustrien stærkt på at få fremavlet gode kyllinger, og egenskaber hvor hurtig vækst blev prioriteret, samt kraftig muskelmasse og kød af god kvalitet.

Udtrykket broiler 
Udtrykket broiler var mere udbredt i 1970- og 1980-tallet som betegnelse for en stor grillet kylling som dagligvarebutikkerne solgte. Fra 1990-tallet blev udtrykket sjældnere i daglig tale, og dagligvarebutikkerne betegner stadig oftere 'broileren' som 'grillet kylling'. Begrebet «politisk broiler» bliver af og til benyttet nedsættende om en politiker med ringe eller ingen erfaring fra arbejdslivet.

Referencer

Eksterne henvisninger 
 Engelsk beskrivelse af racen

Høns
Fjerkræbrug
Kyllingekød
Hans Christian Riegels

Hans Christian Riegels (7. februar 1793 i Nordborg på Als – 9. januar 1861 på Snoghøj) var en dansk officer, forstmand og politiker.

Karriere 
Han blev født i Nordborg på Als, hvor faderen, justitsråd Hans Riegels (1757-1828), en bror til Niels Ditlev Riegels, var husfoged; moderens navn var Henrietta Augusta Drescher (1770-1851). H.C. Riegels betrådte først den militære løbebane, blev sekondløjtnant i infanteriet 1808, premierløjtnant 1810, stabskaptajn 1822, Ridder af Dannebrog 1828, kompagnichef 1829, land- og søkrigskommissær 1835; 1828 fik han karakter af generalkrigskommissær, og fra 1. januar 1845 blev han entlediget med ventepenge som land- og søkrigskommissær.

Folkelig virksomhed på Snoghøj 
1839 købte Riegels Snoghøj, hvor han samme år blev postmester og transportforvalter, og hvorfra han udfoldede en omfattende virksomhed til træplantningens og havedyrkningens fremme, samtidig med at han skrev om skolevæsen og folkeoplysning. 1843 stiftede han «Haveselskabet for Jylland, Fyn og Hertugdømmet Slesvig». I den følgende tid håbede han ved Christian VIII's hjælp at komme i spidsen for beplantningen af Jyllands heder og klitter, men i marts 1848 udnævntes han til kammerherre, Dannebrogsmand og kommandant på Als, kort efter til oberst og civilguvernør over øen. 1850 fratrådte han denne stilling; 1852-53 repræsenterede han Ribe Amts 4. kreds (Bækkekredsen) i Folketinget. Samtidig gjorde han for statens regning forsøg med træplantning i heder og, fra 1853, i klitter, og da sidstnævnte virksomhed ved lov af 29. december 1857 blev udvidet, kom han i spidsen for den; året forud var han udnævnt til Kommandør af Dannebrog. Riegels døde imidlertid allerede 9. januar 1861 på Snoghøj og nåede således kun at indlede den nyere tids omfattende klitplantning.

Vurdering 
Hans arbejde bedømmes højst forskelligt; sikkert er det, at han var en dygtig planteskoledyrker, og at han ved sin livlige agitation vakte interesse i vide kredse for plantning i klitter og på andre øde jorder, ligesom der kan anføres meget til undskyldning for, at en stor del af hans, ganske vist ofte noget besynderlige, forsøg mislykkedes.

Riegels ægtede 10. december 1824 Frederiche Christiane von Heinen (26. februar 1803 i Odense – 28. november 1887 i København), en datter af kammerherre Albrecht Christopher von Heinen til Hollufgård og Fraugdegård.

Han er begravet i Fredericia. Riegels er gengivet i to litografier.

Kilder 
 A. Oppermann, "Hans Christian Riegels", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 A. Oppermann, Bidrag til det danske Skovbrugs Historie 1786-1886.
 Tidsskrift for Skovbrug, XII.

Personer i Dansk Biografisk Leksikon
Officerer fra Danmark
Kommandører af 1. grad af Dannebrog
Forstmænd fra Danmark
Danskere i 1800-tallet
Personer fra Nordborg
Krigskommissærer fra Danmark
Folketingsmedlemmer i 1850'erne
Postfolk fra Danmark
Kammerherrer fra Danmark
Scots Dumpy

Scots Dumpy(også Scots Dumpie) er en gammel sjælden hønserace, der stammer fra Skotland. Racen er avlet til at blive tæt på hjemmet. Den er kraftigt bygget og har meget korte ben, voksne høns er således under 5 cm fra jorden, når de står op.
Det er en medgørlig race, som skulle give godt kød.

Farvevariationer 
Der er ingen fastlagt farvevariation, da hovedkriteriet for racen er de korte ben, men de mest almindelige farver er:
 Sort
 Hvid
 Sorthvid stribet

Referencer 
 Scots Dumpy klubben på engelsk
 Om racen på engelsk
 ” Jeremy Hobson og Celia Lewis: Alt om høns – Alt hvad du har brug for at vide om at holde høns”, 2007. 

Hønseracer
DTT i Sverige

DTT i Sverige vedrører fjernsyn formidlet digitalt distribueret via det digitale jordbaserede sendenet i Sverige.

Sverige har i perioden 19. september 2005 til 15. oktober 2007 helt omstillet tv-nettet fra analog til digital udsendelse. Det første område var Visby på Gotland og det sidste område, der blev omstillet, var Skåne og Blekinge.

Sverige, der var et af de første lande, der anvendte den europæiske DVB-T-standard med MPEG-2 video kompression, anvender nu 4 landsdækkende og en næsten landsdækkende MUX – kaldet Nät 1 – Nät 5.

Desuden er der en 6. MUX i Stockholm/Uppsala/Vesterås området, der sender en finsk kanal og en SVT MPEG-4 komprimeret HD kanal.

Svenske planer 

Den svenske regering har i december 2007 besluttet, at alt DTT i fremtiden skal udsendes på UHF kanalerne 21-60, hvor der kan understøttes i alt 6 landsdækkende MUXer ( Nät1-6) efter en nyplanlægning af kanalanvendelsen.

UHF kanalerne 61-69 skal anvendes til andre formål end tv, evt. dog til mobil-tv.

Desuden har den svenske regering besluttet at VHF bånd III ( kanal 5-12 ) skal anvendes til en yderlige landsdækkende DDT MUX – MUX/Nät7. Da VHF kanaler kun er 7 MHz, hvor UHF kanaler er 8 MHz, vil kapaciteten af MUX/Nät7 kun være 7/8 ( 87.5 %) af de øvrige 6 DTT MUXer. 
 
VHF anvendes nu i mindre omfang – efter planen midlertidigt – i fx Hamborg i Tyskland til digitalt TV. Brugen af VHF til en DTT MUX er en ny og helt ændret politik i Sverige.

Disse ændringer og kanalomlægninger, håber man i den svenske regering, kan være endeligt planlagt og gennemført i løbet af 2009. Det forventes, at der muligvis skal opføres nye sendemaster. Den endelige tidsplan for omlægningen vil bl.a. afhænge heraf.

Den nye kapacitet i MUX/Nät 6 og 7 kan fx blive anvendt til HDTV. Der er almindelig forventning om, at det vil blive anvendt til HDTV med MPEG-4 video komprimering; men regeringen afventer den svenske telestyrelses nærmere planer og forslag. 
Ligeledes er den kommende DVB-T2 standard ikke omtalt af regeringen. Da DVB-T2 imidlertid kan dække et givet geografisk område fra væsentligt færre tv-master end den nuværende DVB-T standard kan og samtidigt udsende ca 50% flere tv programmer pr MUX, vil der nok være stærke økonomiske kræfter, der peger den vej.

Kilder/referencer 

Medier fra Sverige
Fjernsynsteknologi
Ny Tid (flertydig)

Ny Tid kan henvise til
 Ny Tid – dansk socialdemokratisk dagblad
 Ny Tid (norsk tidsskrift)
Ny Tid (norsk tidsskrift)

Ny Tid er et norsk ugentligt tidsskrift.
Tidsskriftet udkommer hver fredag og indeholder journalistik, analyser og kommentarer indenfor politik, sagprosa og transnationale spørgsmål.

Ny Tids første nummer som ugemagasin udkom den 27. januar 2006. Magasinet har flere gange været Norges mest citerede uge- eller månedsmagasin.

Siden december 2007 har Ny Tid kåret Årets Nordmann.
De har været Mari Kohinoor Nordberg (2007), Margreth Olin (2008), Randi Hagen Spydevold (2009), Maria Amelie (2010), Prableen Kaur, Marcel Gleffe og Synnøve Kvamme (2011).

 Hjemmeside

Henvisninger 

Tidsskrifter fra Norge
Polverara (hønserace)

Polverara (også kendt som Schiatta eller Sciata) er en ældgammel hønserace, der stammer fra Italien. Racen er sjælden, og i 2007 fandtes der kun omkring 1200 høns af racen, hvoraf 300 var haner.

Racen er navngivet efter en lille by i Italien af samme navn. Racens oprindelse er ukendt og dertil også dens slægtskab med den anden hønserace Padovana, som er mindre med større hovedfjer og skæg end Polverara. Det er ukendt hvilken af de to racer, der er den oprindelige race. 
Hanen vejer 2,5–2,8 kg og hønen vejer 1.8–2.1 kg. De lægger årligt 150 hvidlige æg à 50 gram. Racen findes ikke i dværgform.

Farvevariationer 
 Hvid
 Sort

Referencer 
 Kort om racen på engelsk

Hønseracer
Judy (sang)

"Judy" er en komposition fra 1960 af Teddy Redell. Sangen blev indspillet samme år af Teddy Redell og udgivet på single, men uden større succes og med kun beskedent salg.

Elvis Presleys version 
Elvis Presley indspillede sin version af "Judy" den 12. marts 1961 hos RCA i deres Studio B i Nashville. Sangen blev udsendt på LP'en Something for Everybody, der kom på gaden i juni samme år og strøg ind på 1. pladsen på LP-hitlisten i USA. Elvis' udgave var et brag af en indspilning. Ikke mindst det iørefaldende klaverakkompagnement af Floyd Cramer var værd at bemærke.

Foruden Floyd Cramer medvirkede bl.a. Scotty Moore på guitar, D.J. Fontana på trommer og Homer "Boots" Randolph på saxofon, foruden korsang fra The Jordanaires.

Elvis Presleys version blev endvidere udsendt på single i 1967, hvor den fik en 78.-plads på den amerikanske Top 100. Singlens B-side var "There's Always Me" (Don Robertson), indspillet samme dag som "Judy" og ligeledes udsendt på LP'en Something for Everybody.

Links 
 Sangteksten

Referencer 

Elvis Presley-sange
Popsange
Sange fra 1960
B71 Sandoy

B71 Sandoy (Bóltfelagið 1971) er en færøsk fodboldklub, som blev etableret den 1. januar 1970. De vandt det færøske mesterskab i 1989. Sidste gang de spillede i Færøernes top-division var i 2011, da de endte på sidste pladsen og rykkede ned i 1. deild. To år senere, i 2013, endte de på sidstepladsen i 1. deild og rykkede ned i 2. deild, hvor de spillede i 2014 og endte på andenplads og rykkede op i 1. deild igen,  hvor de spillede i 2015, rykkede ned igen i 2016, rykkede op igen i 2017 og har spillet der i 2018, 2019 og 2020, hvor de sluttede på en 8. plads.

B71's hjemmebane er Inni í Dal, som ligger midtvejs mellem øens større bygder Sandur og Skopun. Fodboldbanen blev bygget samtidig med at øen fik en fællesskole for børn fra hele øen, fodboldbanen ligger lige ved siden af skolen. I 2011-2012 blev en idrætshal også bygget samme sted.

Referencer 

Fodboldklubber i Færøerne
Sandoy